ΝΟΜΟΣΧΕΔΙΟ ΜΕ ΤΙΤΛΟ

«ΝΟΜΟΣ ΠΟΥ ΤΡΟΠΟΠΟΙΕΙ ΤΟΥΣ ΠΕΡΙ ΦΟΡΟΛΟΓΙΑΣ ΤΟΥ ΕΙΣΟΔΗΜΑΤΟΣ

ΝΟΜΟΥΣ ΤΟΥ 2002 ΜΕΧΡΙ (ΑΡ.2) 2022»

|  |  |  |  |
| --- | --- | --- | --- |
| Συνοπτικός  τίτλος.  118(I) του 2002  230(Ι) του 2002  162(Ι) του 2003  195(Ι) του 2004  92(Ι) του 2005  113(Ι) του 2006  80(Ι) του 2007  138(Ι) του 2007  32(I) του 2009  45(Ι) του 2009  74(Ι) του 2009  110(Ι) του 2009  41(Ι) του 2010  133(Ι) του 2010  116(Ι) του 2011  197(Ι) του 2011  102(Ι) του 2012  188(Ι) του 2012  19(Ι) του 2013  26(Ι) του 2013  27(Ι) του 2013  17(Ι) του 2014  115(Ι) του 2014  134(Ι) του 2014  170(Ι) του 2014  116(Ι) του 2015  187(Ι) του 2015  212(Ι) του 2015  110(I) του 2016  135(I) του 2016  119(I) του 2017  134(I) του 2017  165(I) του 2017  51(I) του 2018  96(I) του 2018  122(I) του 2018  139(I) του 2018  27(I) του 2019  28(I) του 2019  63(I) του 2019  151(I) του 2019  152(I) του 2019  173(I) του 2019  45(Ι) του 2020  58(I) του 2020  66(I) του 2020  80(I) του 2020  95(I) του 2020  151(I) του 2020  179(I) του 2020  180(I) του 2020  31(I) του 2021  178(I) του 2021  193(I) του 2021  31(I) του 2022  77(Ι) του 2022. | 1. Ο παρών Νόμος θα αναφέρεται ως ο περί Φορολογίας του Εισοδήματος (Τροποποιητικός) (Αρ. 2) Νόμος του 2022 και θα διαβάζεται μαζί με τους περί Φορολογίας του Εισοδήματος Νόμους του 2002 μέχρι του 2022 (που στο εξής θα αναφέρονται ως «ο βασικός νόμος») και ο βασικός νόμος και ο παρών νόμος θα αναφέρονται μαζί ως τους περί Φορολογίας του Εισοδήματος Νόμοι του 2002 μέχρι (Αρ. 2) του 2022. | | |
|  |  | | |
| Τροποποίηση  του άρθρου 9A  του βασικού νόμου. | 2. Το άρθρο 9Α του βασικού νόμου τροποποιείται ως ακολούθως: | | |
|  |  | (1) με τη διαγραφή στην πρώτη γραμμή του εδαφίου (1), της λέξης «φυσικό»· | |
|  |  |  | |
|  |  | (2) με την προσθήκη στο εδάφιο (1), αμέσως μετά την επιφύλαξη (i) της ακόλουθης:  «(ii) στην περίπτωση επενδυτή νομικού προσώπου, το οποίο είναι ανεξάρτητος επενδυτής εκπίπτει το 30% των δαπανών που διενεργούνται είτε απευθείας, είτε μέσω επενδυτικού ταμείου, είτε μέσω εναλλακτικής πλατφόρμας διαπραγμάτευσης και μόνο για επενδύσεις ιδίων κεφαλαίων·»· | |
|  |  |  | |
|  |  | (3) με την αναρίθμηση των υφιστάμενων επιφυλάξεων (ii), (iii), (iv), (v), (vi) και (vii) του εδαφίου (1) σε επιφυλάξεις (iii), (iv), (v), (vi), (vii) και (viii) αντίστοιχα: | |
|  |  |  | |
|  |  | (4) με την προσθήκη στο τέλος της νέας παραγράφου (v) της επιφύλαξης του εδαφίου (1), της φράσης «όπως ορίζεται στο άρθρου 33 του παρόντος Νόμου»∙ | |
|  |  |  | |
|  |  | (5) με την προσθήκη στο εδάφιο (1), αμέσως μετά την επιφύλαξη (viii), των ακόλουθων νέων επιφυλάξεων (ix), (x) και (xi): | |
|  |  |  | |
|  |  |  | «(ix) οι χρηματοπιστωτικοί διαμεσολαβητές και οι διαχειριστές τους μπορούν να επωφεληθούν από τη φορολογική έκπτωση μόνον εάν ενεργούν ως συνεπενδυτές ή από κοινού δανειοδότες, νοούμενου ότι δεν χορηγείται καμία φορολογική έκπτωση σε σχέση με τις υπηρεσίες που παρέχονται από τον ενδιάμεσο χρηματοπιστωτικό οργανισμό ή τους διαχειριστές του για την εφαρμογή του μέτρου, όπως καθορίζεται στην παράγραφο 90 των Κατευθυντήρων Γραμμών Χρηματοδότης Επιχειρηματικού Κινδύνου (ΚΓΧΕΚ)· |
|  |  |  |  |
|  |  |  | (x) σε περίπτωση εταιρικού επενδυτή οι επιλέξιμες μετοχές πρέπει να είναι συνήθεις πλήρους κινδύνου (ordinary shares) και να διατηρούνται στην κατοχή του επενδυτή για τουλάχιστον 3 έτη, όπως καθορίζεται στην παράγραφο 152 των ΚΓΧΕΚ· |
|  |  |  |  |
|  |  |  | (xi) η έκπτωση δε μπορεί να χρησιμοποιηθεί για υποστήριξη εξαγορών επιλέξιμης επιχείρησης, ούτε για υποστήριξη εξαγωγικών δραστηριοτήτων προς τρίτες χώρες ή άλλα κράτη μέλη ούτε δύναται να χρησιμοποιηθεί από επιλέξιμη επιχείρηση για εισαγωγή αγαθών, όπως καθορίζεται στις παραγράφους 27 μέχρι 29 των ΚΓΧΕΚ.»∙ |
|  |  |  |  |
|  |  | (6) με την προσθήκη στο τέλος της επιφύλαξης της παραγράφου (β) του ορισμού «καινοτόμος μικρή και μεσαία επιχείρηση (ΜΜΕ)», μετά τη λέξη «,και» (όγδοη γραμμή), της ακόλουθης φράσης:  «η επιχείρηση που λαμβάνει επενδύσεις επί συνεχόμενης βάσης δεν έχει συνδεθεί, κατά την έννοια του άρθρου 3 παράγραφος 3 του Παραρτήματος Ι του Κανονισμού (ΕΕ) αριθ. 651/2014, με άλλη επιχείρηση εκτός από τον ενδιάμεσο χρηματοπιστωτικό οργανισμό ή τον ανεξάρτητο ιδιώτη επενδυτή που παρέχει κεφάλαια χρηματοδότησης επιχειρηματικού κινδύνου στο πλαίσιο του μέτρου, εάν η νέα οντότητα πληροί τις προϋποθέσεις του ορισμού των ΜΜΕ, και»· | |
|  |  |  | |
|  |  | (7) με την αντικατάσταση της παραγράφου (γ) του ορισμού «καινοτόμος μικρή και μεσαία επιχείρηση (ΜΜΕ)» με την ακόλουθη νέα παράγραφο: | |
|  |  |  | «(γ) η οποία έχει εγκριθεί ως τέτοια, από το Υπουργείο Οικονομικών ή άλλη αρμόδια αρχή που θα υποδείξει ο Υπουργός Οικονομικών κατόπιν αιτήσεως και αξιολόγησης ως ακολούθως: |
|  |  |  |  |
|  |  |  | Κατηγορία Α: Υφιστάμενες επιχειρήσεις με οικονομικό ιστορικό:  Η επιχείρηση υποβάλλει πιστοποιητικό/βεβαίωση από εγκεκριμένο ελεγκτή, στην οποία πιστοποιείται ότι οι δαπάνες έρευνας και ανάπτυξης, όπως αναγνωρίζονται με βάση τα διεθνή λογιστικά πρότυπα, αντιπροσωπεύουν τουλάχιστον το 10% του συνόλου των λειτουργικών της δαπανών.  Το πιστοποιητικό/βεβαίωση πρέπει να συνάδει με τις ελεγμένες οικονομικές καταστάσεις της επιχείρησης, οι οποίες αποδεικνύουν τις δαπάνες για έρευνα και ανάπτυξη σε ένα (1) τουλάχιστον από τα τρία (3) προηγούμενα φορολογικά έτη. |
|  |  |  |  |
|  |  |  | Κατηγορία Β: Επιχειρήσεις, σε φάση εκκίνησης, χωρίς οικονομικό ιστορικό:  Η επιχείρηση υποβάλλει επιχειρηματικό σχέδιο στο οποίο περιγράφεται η ικανότητα για ανάπτυξη νέων ή σαφώς βελτιωμένων προϊόντων, υπηρεσιών ή διαδικασιών με υψηλό τεχνολογικό ή βιομηχανικό ρίσκο, που χαρακτηρίζονται ως καινοτόμα στον τομέα ή στην αγορά τους. |
|  |  |  |  |
|  |  |  | Κατηγορία Γ: Επιχειρήσεις που λαμβάνουν πιστοποιητικό χωρίς αξιολόγηση:  Επιχειρήσεις οι οποίες πληρούν τουλάχιστον ένα από τα πιο κάτω κριτήρια, κατά τα τελευταία τρία χρόνια:  α) Η επιχείρηση έχει εξασφαλίσει χρηματοδότηση από ένα εκ των προγραμμάτων SME Instrument (Φάση Ι ή και Φάση ΙΙ), EIC Pathfinder και EIC Accelerator του Χρηματοδοτικού Προγράμματος της ΕΕ Ορίζοντας 2020, ή από ένα εκ των Προγραμμάτων EIC Pathfinder και EIC Accelerator του Χρηματοδοτικού Προγράμματος της ΕΕ Οριζόντιας Ευρώπη 2021-27.  β) Η επιχείρηση έχει λάβει Σφραγίδα Αριστείας (Seal of Excellence) στα προγράμματα που αναφέρονται πιο πάνω.  γ) Η επιχείρηση έχει εξασφαλίσει χρηματοδότηση από τα προγράμματα Καινοτομίας PRE-SEED, SEED ή INNOVATE ή που άλλα αντίστοιχα Προγράμματα Καινοτομίας που θα ανακοινωθούν στο πλαίσιο των Εθνικών Προγραμμάτων Πλαισίου για Έρευνα και Καινοτομία του Ιδρύματος Έρευνας και Καινοτομίας.  δ) Η επιχείρηση έχει εξασφαλίσει Startup Visa.». |
|  |  |  |  |
| Έναρξη  ισχύος. | 3. Ο παρόντας Νόμος τίθεται σε ισχύ την 14 Φεβρουαρίου 2022. | | |

ΕΣ/ΑΑ/ΓΣΤ

Νομοσχέδια 2022 – ΓΕ 50/2002/Ν31/21-16.6.2022